Թամարա Պողոսյան

Թամարա Հարությունի Պողոսյան (), Հայաստանի պետական և քաղաքական գործիչ։

Կրթություն 
1957-1965 թթ. - սովորել է Երևանի Ալեքսանդր Շիրվանզադեի անվան թիվ 21 միջնակարգ դպրոցում։
1965-1967 թթ. - սովորել և ավարտել է Երևանի պետական համալսարանին կից Արտաշես Շահինյանի անվան ֆիզիկամաթեմատիկական թեքումով դպրոցը։
1967-1973 թթ. - սովորել և ավարտել է Երևանի պետական համալսարանի կիրառական մաթեմատիկայի ֆակուլտետ։

Աշխատանքային գործունեությունը 
1973-1976 թթ. - աշխատել է Երևանի մաթեմատիկական մեքենաների գիտահետազոտական ինստիտուտում՝ որպես ինժեներ։
1976-1984 թթ. - աշխատել է «Ալգորիթմ» գիտահետազոտական միավորումում՝ որպես ավագ ինժեներ, ապա՝ առաջատար ինժեներ։
1984-1990 թթ. - «Ալգորիթմ» գիտահետազոտական միավորման արհմիության նախագահ։
1990-1999 թթ. - Հայաստանի արհմիությունների կոնֆեդերացիայի «Միաբանություն» արհմիության գործադիր տնօրեն։

Պետական և քաղաքական գործունեություն 
1998-2003 թթ. - եղել է «Օրինաց երկիր» կուսակցության անդամ։
1999-2000 թթ. - ՀՀ Ազգային ժողովի փորձագետ։
1998-2003 թթ. - եղել է «Օրինաց երկիր» կուսակցության փոխնախագահ։
2003 թ. հունիսի 11-ին ՀՀ Նախագահի հրամանագրով նշանակվել է ՀՀ մշակույթի և երիտասարդության հարցերի նախարար՝ պաշտոնավարելով մինչև 2004 թ.: 
2004 թ. մայիսի 13-ին ՀՀ կառավարության որոշմամբ նշանակվել է «Մեկ ազգ, մեկ մշակույթ» հիմնադրամի գործադիր տնօրեն՝ պաշտոնավարելով մինչև 2011 թ. 
2011 թվականից - «Բարգավաճ Հայաստան» կուսակցության անդամ։
2011-2015 թթ. - եղել է «Բարգավաճ Հայաստան» կուսակցության նախագահի խորհրդական։
2012-2015 թթ. - «Բարգավաճ Հայաստան» կուսակցության կանանց խորհրդի նախագահի առաջին տեղակալ։
2013 թ. մայիսի 5-ին ընտրվել է Երևանի ավագանու անդամ «Բարգավաճ Հայաստան» կուսակցության համամասնական ընտրացուցակով։
2013 թ. մայիսի 30-ին ընտրվել է Երևանի ավագանու «Բարգավաճ Հայաստան» խմբակցության ղեկավար։
2015 թ. հոկտեմբերի 12-ին հրաժարական է ներկայացրել Երևանի ավագանու «Բարգավաճ Հայաստան» խմբակցության ղեկավարի պաշտոնից։
2015 թ. հոկտեմբերի 12-ին նշանակվել է «Բարգավաճ Հայաստան» կուսակցության գլխավոր խորհրդական, ինչպես նաև ԲՀԿ կանանց խորհրդի նախագահի պաշտոնակատար։
 Մահացել է 2018թ․ օգոստոսի 28-ին։

Ծանոթագրություններ 

Հայ քաղաքական գործիչներ
ԵՊՀ շրջանավարտներ
ՕԵԿ անդամներ
ԲՀԿ անդամներ
Երևանի ավագանու երկրորդ գումարման անդամներ
Հայ պետական գործիչներ
Հայ հասարակական գործիչներ